cyanic-selkie/wikianc huggingface dataset:
Fuad Haşımov
İkinci Qarabağ müharibəsində iştirakı
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Fuad Haşımov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Fuad Haşımov ölümündən sonra "Xocavəndin azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Fuad Haşımov ölümündən sonra "Füzulinin azad olunmasına görə" medalı ilə təltif edildi.
Azərbaycanın ərazi bütövlüyünün bərpa edilməsi zamanı döyüş əməliyyatlarında düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Fuad Haşımov ölümündən sonra 3-cü dərəcəli "Rəşadət" ordeni ilə təltif edildi.
Abilli (Əhər)
Abilli — İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 207 nəfər yaşayır (45 ailə).
Murat Zyazikov
Zyazikov Murat Maqomedoviç — V.V.Putinin birinci və ikinci prezidentliyi müddətində 2002-ci ilin aprelindən İnquşetiya Respublikasının Prezidenti.
Haqqında
Murat Zyazikov 1957-ci ildə Qırğızıstanın Oş şəhərində, Böyük Vətən müharibəsi zamanı sürgün olunmuş inquş ailəsində anadan olub.
Ali təhsilini T.Q.Şevçenko adına Çeçen-İnquş Dövlət Universitetinin tarix fakültəsində alıb (1980). 1978-ci ildə hələ tələbə ikən Kubada keçirilən XI Ümumdünya gənclər festivalının nümayəndəsi olub.1980-1981-ci illərdə Çeçen-İnquş Muxtar Respublikasının Nazran Rayon Partiya Komitəsində təlimatçı işləyib. Minskdə DTK-nın ali kurslarını bitirib. 1984-1992-ci illərdə Çeçen-İnquş Muxtar Respublikası DTK-da müxtəlif vəzifələrdə çalışıb. 1992-1996-cı illərdə təhlükəsizlik nazirinin müavini, RF FTX-nin İnquşetiya üzrə sədr müavini, eyni zamanda İnquşetiya Respublikasının Təhlükəsizlik Şurasının rəhbəri olub. İnquşetiyanın prezidenti Sovet İttifaqı Qəhrəmanı R.Auevlə münaqişədə olduğundan başqa regiona köçmək məcburiyyətində qalıb.
1996-2002-ci illərdə Həştərxan vilayəti üzrə RF TXİ-nin rəis müavini olub.
2002-ci ilin yanvarından RF Prezidenti V.V.Putinin Cənub dairəsində səlahiyyətli nümayəndəsinin müavini təyin edilir.
28 aprel 2002-ci ildən İnquşetiya Respublikasının Prezidenti, Seçki bülletenlərində 30-dan artıq namizəd qeyd olunubmuş. Əsas rəqib isə Ə.Əmirxanov idi. Onu 2001-ci ilin payızında vaxtından əvvəl istefa vermiş R.Auşevin idarəsi dəstəkləyirdi. Birinci turda M.M.Zyazikov 18% seçici səsi toplayaraq ikinci yeri tutur.
İkinci turdan qalib çıxır, Keçmiş prezident R.Auşev inauqurasiya mərasiminə gəlməyərək təbrik teleqramı belə göndərmir.
30 may 2002-ci ildə M.M.Zyazikov Şimali Osetiya-Alaniya Respublikasının Prezidenti A.S.Dzasoxovla qarşılıqlı əməkdaşlıq, dinc qonşuluq haqqında müqavilə imzalayaraq İnquşetiya və Osetiya xalqları arasında olan münaqişəyə son qoyur. Konstitusiyaya müvafiq olmayan qurumları ləğv edir, yerli qanunları federal qanunlara uyğunlaşdırır. 2002-ci ilin yayında dağ çayının daşması nəticəsində dağılan, Gürcüstanla sərhəddə yerləşən Olqetti kəndində bərpa olunmuş küçəyə V.V.Putinin adı verilir. 6 aprel 2004-cü ildə M.M.Zyazikova sui-qəsd olunur. Sui-qəsdiçində oturduğu, 100 kq trotilə bərabər partlayan maddə ilə törədən şəxs doldurulmuş “Jiquli”sini partladır. Zirehli “Mersedes” partlayışdan yol kənarına aşır, M.M.Zyazikov yüngül yanıq və çapıqlar nəzərə alınmazsa, ciddi bir xəsarət almır. General-mayordur.
İki dəfə İgidlik ordeni ilə təltif olunub.
I Artakserks
I Artakserks Əliuzun — 424–465-ci illərdə Əhəmənilər sülaləsindən İran şahı.
Həyatı
Atası I Kserks sui-qəsd nəticəsində öldürüldükdən sonra taxta çıxmışdır. Hakimyyətinin ilk illərində misirlilərin Afina tərəfindən dəstəklənən üsyanını yatırmış, e.ə. 454 ildə Nilin mənsəbində Afina donanmasını darmadağın etmişdi. "Kalli sülhü" (e.ə. 449) formal olaraq yunan–İran müharibələrinə son qoydu. Əhəməni satraplarının separatizm meyillərinə və işğal olunmuş ərazilərdə baş verən xalq üsyanlarına baxmayaraq Artakserksin dövründə mərkəzi hakimiyyət güclü olaraq qalırdı.
Tursunoy Saidazimova
Tursunoy Saidazimova — Özbəkistan SSR-də ilk özbək aktrisalarından biri və səhnədə üz örtüyü olmadan ifa edən ilklərdən biri olub. Karyerasına başladıqdan qısa müddət sonra əri tərəfindən namus qismində qətlə yetirilib.
Musiqi karyerası
1925–1927-ci illərdə Moskvada Özbək Dram Studiyasında teatr təhsili almış və Həmzə Niyazinin tələbəsi olmuşdur. 1927-ci ildən ölümünə qədər Özbəkistan Dövlət Dram İttifaqının aktrisası olub, burada bir çox tamaşalarda müğənnilik hissələri təqdim edib. Gözəl səsi və müğənnilik istedadına görə həmkarları onu "Özbək bülbülü" adlandırırdılar.
Qətli
O, 1928-ci ildə hələ yeniyetmə ikən üz örtüyü olmadan çıxış edərək onları "namussuz" etdiyi üçün ailəsinin təzyiqi ilə əri tərəfindən öldürülüb. Onun ölümü özbək teatr ictimaiyyətində dərin kədərə səbəb oldu; dəfn mərasimində yazdığı mərsiyəni oxuyan Həmzə Niyazi bir neçə nəfərin ağlamasına səbəb oldu. Bu şeirdə Tursunoy sənət fədaisi adlandırırdı. Həmkarı Nurxon Yuldoşxocayevanın analoji şəkildə qətlə yetirilməsinə və qarayaxmalarla üzləşməsinə baxmayaraq, Səidəzimova xatirələrdə qalıb. Bu, teatr mediası qismən də həyatını şəhidlik hekayəsi kimi təsvir edən Niyazinin "Tursunoi Marsiya" şeirinin populyarlığı ilə əlaqədardır.
Saleh Babayev
Saleh Azadxan oğlu Babayev — Birinci Qarabağ döyüşlərində şəhidi olmuşdu.
Həyatı
1972-ci ildə Lerik rayonunun Bülüdül kəndində anadan olub.
Təhsili
1979-cu ildə Bülüdül kənd orta məktəbinin birinci sinfinə daxil olmuşdur. Sonradan ailəsi Biləsuvar rayonuna köçdüyündən orta təhsilini burada başa vurmalı olur. Orta məktəbi bitirdikdən sonrahərbi xidmətə çağrılaraq Sovet ordu sıralarına yola salınır.
Hərbi xidməti
Ordudan tərxis olunan kimi könüllü olaraq milli ordu sıralarına yazılır. Saleh Babayev Qubadlıda, Zəngilanda, Ağdərədə, Murovdağda, Ağdamda, Füzulidə, Qızılqayada düşmənə sarsıdıcı zərbələr endirir.
Yataq otağında fəlsəfə
Yataq otağında fəlsəfə — Markiz de Sadın 1971-ci ildə nəşr olunan kitabı.
Məzmun
O yazır: "Əxlaqsız qadınlar, şəhvətli Sen-Anj sizin nümunəniz olsun; onun nümunəsindən sonra bütün həyatı boyu zəncirləndiyi həzzin ilahi qanunlarına zidd olan hər şeydən xəbəriniz olsun". Sonra o, "gənc qızları" Eugénie'yi kopyalamağa çağırır; "Axmaq valideynlərin sizə aşıladığı bütün o gülünc hökmləri rədd etməyi bacarın". Nəhayət, o, kişi oxucuları "kinik Dolmanseni öyrənməyə" çağırır və onun eqoizmi və diqqətini öz zövqündən başqa bir şey üçün nümunə olacağını göstərir.
Qadam Rəsul
thumb|343x343px|Qadam-e-Rəsul. Yeni dehli Milli Muzeyi Qadam-e-Rəsul ( ərəb : قدم الرسول) — Məhəmməd Peyğəmbərə ehtiramın bir növüdür. İslamın erkən dövrlərindən başlayan inancdan irəli gəlir ki, Məhəmməd qayaya ayaq basanda ayaq izi buraxmışdır. Bu inanc bəziləri tərəfindən heç vaxt qəbul edilmədi, lakin fikir geniş yayıldı və bu cür izlər, məsələn: Hindistandakı Dehli və Kattak bölgəsindəki Müqəddəs Ayaq izi ziyarətgahı və Topqapı sarayındakı nümayişlər və İstanbuldakı Əyyub Sultan məscidi ətrafında bir çox ziyarətgahların yaranmasına səbəb oldu.
Ömər Hilmi Əfəndi
Ömər Hilmi Əfəndi — 35-ci Osmanlı sultanı V Mehmedin ikinci oğlu, Osmanlı şahzadəsi.
Həyatı
Ömər Hilmi Əfəndi 2 mart 1886-cı ildə Üsküdar sarayında dünyaya gəldi. Atası dövrün Osmanlı sultanı Əbdüləzizin qardaşı Şahzadə Mehmed Rəşad, anası isə ubıx olan Mihrəngiz xanımdır. Uşaqlığını güclü nəzarət altında yaşayan Ömər Hilmi Əfəndi, atasının 1909-cu ildə taxta çıxmasıyla Dolmabağça sarayına köçürüldü. 1909-cu ildə təşkil edilən Anadolu səyahəti boyunca qardaşları Ziyayəddin Əfəndi və Nəcməddin Əfəndiylə birlikdə atasının yanında yer aldı. Yenə 1911-ci ildə atası və qardaşlarıyla birlikdə Rumeliyə səyahət etdi. Qardaşıyla birlikdə Birinci Dünya müharibəsinə qatılmış, atasının vəfatının ardından Dolmabağça sarayından ayrıldı və ailəsiylə birlikdə Nişantaşındakı köşkə köçürüldü.
Türkiyə Cumhuriyyətinin qurulması və Osmanlı ailəsinin sürgün edilişinin ardından 1924-cü ilin mart ayında ölkəni tərk etdi və anası Mihrəngiz xanım, qızı Əminə və oğlu Namiqlə birlikdə əvvəlcə Budapeştə, daha sonra İsveçrəyə, ardından Nitsaya getdi. 38 yaşında sürgünə gedən Ömər Hilmi Əfəndi ömrünün geri qalan 11 ilini Nitsada keçirdi. Bu illər ərzində qızı Əminə Mukbilə Sultanı əmisi V Muradın oğlu Mehmed Səlahəddin Əfəndinin nəvəsi Əli Vasib Əfəndi ilə evləndirdi. Vəfatından qısa müddət öncə ailəsiylə birlikdə İsgəndəriyyəyə gəlmiş, qısa müddət sonra iflic keçirərək vəfat etmişdir. Cənazəsi burada dəfn edilib.
Hacıağa Nəzərli
Hacıağa Məmmədcavad oğlu Nəzərli (d. 17 mart 1923, Bakı, Azərbaycan SSR, SSRİ - ö. 18 may 2002, Bakı, Azərbaycan Respublikası) — Azərbaycanın ilk plaktaçı rəssamı, respublikanın əməkdar rəssamı (1982).
Həyatı
Hacıağa Məmmədcavad oğlu Nəzərli 1923-cü il mart ayının 17-də Bakı şəhərində dövrünün qabaqcıl ziyalarından olan, mətbəə işçisi Məmmədcavad Nəzərlinin ailəsində dünyaya göz açıb. 1930-1937-ci illərdə keçmiş Kayegin rayonunda (indiki Füzuli rayonu) 1937-1940-cu illərdə Bakı şəhəri keçmiş Oktyabr (indiki Yasamal) rayonundakı Cəfər Cabbarlı adına orta məktəbdə təhsil alıb. 1940-ci ildə Bakı rəssamlıq məktəbinə daxil olan H. Nəzərli müharibənin başlaması ilə əlaqədar oradakı təhsilini yarımçıq qoyur. 1941-1945-ci illərdə Böyük Vətən müharibəsində iştirak edib. 1948-ci ildə Ə.Əzimzadə adına Azərbaycan Dövlət Rəssamlıq məktəbində təhsilini davam etdirir. H.Nəzərlinin rəssamlığa gəlməsinə atasının əmisi, Peterburq təhsilli rəssam Nəcəf Rasimin (Nəcəfqulu Nəzərli) təsiri olub. Bir müddət Azərbaycan Musiqili Komediya teatrında rəssam kimi çalışmışdır. Dərin rəng hissiyatına, kompozisya duyumuna malik firça ustası rəssamlığına bütün janrlarında rəngkarlıq, qrafika, illüstrasiya, plakat, reklam və teatr tərtibatı, impressionizm cərəyanı sahəsində sənət nümunələri yaradaraq çağdaş təsviri sənətimizin banilərindən biri olmuşdur. Onun “Hüseyn Cavid”, “Cəfər Cabbarlı və Mikayıl Müşfiq Xızıda”, “C.Cabbarlıya həsr olunmuş “Hey sən əski dünya təslim ol”, “Mikayıl Müşfiq qayada”, “Ziya Bünyadov”, “M.F.Axundov”, “Səadət”, Ağ şanı, qara şanı” və s. əsərlər yaratmışdır. 55 il yaradıcılıq yolu keçən Hacıağa Nəzərli nəinki respublikanın ayrı-ayrı rayonlarında, keçmiş SSRİ-nin respublikalarında eləcə də Hindistan, Bolqarıstan, Yuqoslaviya, Avstriya, Malayziya, Sinqapur” və s. yaradıcılıq ezamiyyətlərində olmuşdur. Bir çox diplom, mükafatlara layiq görülmüşdür. Azərbaycan Qızıl Aypara Cəmiyyətinin fəxri üzvü olub. H.Nəzərli 2001-ci il may ayının 18-də 78 yaşında vəfat etmişdır.Yasamal rayon qəbiristanlığında dəfn edilmişdir.
Mükafatları və xatirəsi
Hacıağa Nəzərli 1982-ci ildə Azərbaycan SSR-ın əməkdar rəssamı fəxri adına layiq görülmüşdür. Həmçinin Xızı rayonunda fəaliyyət göstərən Uşaq Yaradıcılıq Mərkəzi rəssamın adını daşıyır.
İxtiyar Əliyev
İxtiyar İlqar oğlu Əliyev (6 iyul 1994; Goranboy rayonu, Azərbaycan — 6 oktyabr 2020; Ağdərə, Azərbaycan) — Azərbaycan Silahlı Qüvvələrinin giziri, Vətən müharibəsi şəhidi.
Həyatı
İxtiyar Əliyev 1994-cü il iyulun 6-da Goranboy rayonunun Goranlı kəndində anadan olub. Ailəli idi. Qardaşı Əliyev Bəxtiyar İlqar oğlu Vətən müharibəsi qazisidir.
Hərbi xidməti
Azərbaycan Ordusunun giziri olan İxtiyar Əliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tərtər Əlahiddə Kəşfiyyat Taborunun heyətində Suqovuşanın azadlığı uğrunda gedən döyüşlərdə savaşıb. İxtiyar Əliyev oktyabrın 6-da Ağdərə istiqamətində "951" zirvəsi uğrunda gedən döyüşlərdə şəhid olub. Uzun müddət nəşi tapıla bilməyib. Müdafiə Nazirliyi tərəfindən rəsmi olaraq itgin düşən hərbi qulluqçu hesab olunub. Onun nəşinin tapılıb ailəsinə məlumat verilməsi üçün zəruri tədbirlər görülüb. İtkin düşməsindən 1 il sonra, 2021-ci il oktyabrın 13-də Baş Prokurorluğun mətbuat xidmətindən verilən məlumata görə, itkin düşmüş hərbi qulluqçu – gizir Əliyev İxtiyar İlqar oğlunun meyiti tapılaraq şəxsiyyəti müəyyən edilib. Onun nəşi 14 oktyabr 2021 -ci il tarixində Goranboy rayonunun Goranlı kəndində dəfn olunmuşdur.
Azərbaycanın ərazi bütövlüyünün bərpa edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 05.11.2021-ci il tarixli Sərəncamına əsasən İxtiyar Əliyev ölümündən sonra "Vətən uğrunda" medalı, 3-cü dərəcəli "Vətənə xidmətə görə" ordeni və "Suqovuşanın azad olunmasına görə" medalı ilə təltif edildi.
Abbasqulu bəy Vəkilov
Abbasqulu bəy Məmmədhəsən oğlu Vəkilov — polkovnik.
Həyatı
Polkovnik Abbasqulu bəy Vəkilov imperiyanın kavaler ordenləri ilə təltif olunmuşdur. 1867-ci il oktyabrın 10-da zabit rütbəsi alan Abbasqulu bəy uzun müddət Qars şəhərində yerləşən yüz əlli beşinci Quba süvari alayında xidmət edib. Tiflis hərbi gimnaziyasını bitirən Abbasqulu bəy Vəkilov 1884-cü il martın altısında podpolkovnik rütbəsı ilə təltif olunmuşdur. O, qırx ilə yaxın xidmət illərində Hərbi fərqlənmə ordenilə (1861), üçüncü dərəcəli Müqəddəs Stanislav (1873), dördüncü dərəcəli Müqəddəs Vladimir (bant və qılıncla birgə, 1873), ikinci dərəcəli Müqəddəs Stanislav (qılıncla birgə, 1879), ikinci dərəcəli Müqəddəs Anna (1888) və başqa orden, medalla təltif olunmuşdur.
Polkovnik Abbasqulu bəy Məmmədhəsən oğlu Vəkilov 1927-ci ildə yetmiş üç yaşında Bakıda vəfat etmişdir.
Ailəsi
Oğlanları: Gəray bəy Vəkilov, Lütfəli bəy Vəkilov Firuzə Vəkilova
Mənbə
Şəmistan Nəzirli
Ebla
Ebla, İbla - Şimali Suriyada (Hələbdən 70 km сənubda, indiki Təll-Mərdih rayonunda) qədim şəhər-dövlət. Ebla Fəratın Suriya ərazisində olan hissəsindən qərbda yerləşir. Ehtimal olunur ki, «Ebla» sözünün mənası ağ daş deməkdir. Hansı ki, bu daşla Eblanın əsas şəhəri inşa edilmişdir.
Ümumi məlumat
Qazıntılara 1964-cü ildə P.Mattienin başçılıq etdiyi İtaliya arxeoloji ekspedisiyası başlamışdı. 1975-ci ildə e.ə. 3-cü minilliyinə aid Ebla çarlarının böyük arxivi aşkar edilmişdir. Arxiv Eblanın iqtisadiyyatı, idarəçiliyi, dini, hüquq və təhsil sistemi, təsərrüfatı haqqında məlumatları əks etdirən, Ebla və Şumer dillərində yazılmış təqribən 20 min gil lövhəcik və parçadan ibarətdir. Hazırda lövhəciklərin çoxu Hələb (Aleppo) və Dəməşq Milli muzeylərində saxlanılır. Qazıntılar zamanı təqribən 4400 il əvvəl çiy kərpicdən tikilmiş, hündürlüyü təqribən 6 m olan zikkurat, həmçinin ehtimal ki, çar ailəsinə məxsus qızıl zinət əşyaları, e.ə. 3-cü minilliyə aid saray, e.ə. 2-ci minilliyə aid bir neçə məbəd və darvaza qalıqları aşkar edilmişdir. Eblada tapılmış Əfqanıstandan gətirilmə lazurit, Misirdən gətirilmə güldan və camlar şəhərin Qədim Şərqin ticarət qovşağında mühüm rol oynadığını təsdiq edir.
Ədəbiyyat
Древняя Эбла (Раскопки в Сирии). Сост. и введ. П. Маттиэ. Общ. ред. и закл. статья И. М. Дьяконова. М., 1985.
Lado Mesxişvili adına Kutaisi Gürcü Teatrı
Lado Mesxişvili adına Kutaisi Gürcü Teatrı — Gürcüstanın Kutaisi şəhərində yerləşən gürcü dram teatrıdır.
Teatr Rioni çayının sol sahilində, Qurucu David Meydanında, Gelati Manastırına aparan Gelati küçəsinin başında yerləşir. Yaxınlıqda Kolxida əfsanələrindən ibarət heykəllər olan gözəl Kolxida fəvarəsi var.
Teatrın tarixi
Teatra fərqli vaxtlarda rəhbərlik edən şəxslər: Akaki Sereteli, K.Mesxi, V.Şalikaşvili, V.Qunia, Ş.Dadiani, M.Koreli, Lado Mesxişvili, Şota Manaqadze olmuşdurlar.
1940-cı ildə teatra Lado Mesxişvilinin (Aleksi Mesxişvili) adı verilmişdir. 1938-1952-ci illərdə teatra Dodo Konstantinoviç Antadze rəhbərlik etmişdir.
Teatrda Akaki Sereteli, Aleksandr Kazbeqi, Giorgi Eristavi, David Kldiaşvili, Aleksandr Qriboyedov, Nikolay Qoqol, Aleksandr Ostrovski, Anton Çexov, Vilyam Şekspir, Fridrix Şiller və digər dramaturqların əsərləri səhnələşdirilib.
Müasi dövr
Hər il Lado Mesxişvili adına Kutaisi Gürcü Teatrı İmereti bölgəsinin peşəkar və xalq teatrlarını birləşdirən "Teatr İmereti" festivalını keçirir. Hazırda teatrın truppasında 50-dən çox aktyor cəmləşib. Onların arasında Gürcüstanın Xalq artistləri, dövlət mükafatları laureatları da var. Tamaşalardan əlavə, Kutaisi Dövlət Dram Teatrının səhnəsində müxtəlif tədbirlər də keçirilir. Məsələn, Şəhər Günündə burada Gürcüstan milli mahnı və rəqs ansamblını görmək mümkündür.
Teatr truppası
Lado Mesxişvili adına Kutaisi Gürcü Teatrı truppasında görkəmli gürcü aktyorları: Nodar Çxeidze, E. Mesxi, K. Mesxi, Ş. Dadiani, Y. Zardalişvili, V. Balançivadze, A. Murusidze, I. Xviçia, Ş.Khoneli, K.Abesadze, M.Gelaşvili, V.Qventsadze, T.Qviniaşvili, A. Kelbakiani, T. Kiknadze, B.Kokeladze, Q.Kokeladze, K.Kolkhideli, V.Meqrelişvili, Q.Natşlişvili, S.Pirveli, N.Saqaradze, M.Svanidze, Ş.Xadjalia, N. Tsinamdzqvari, A.Çikvinidze, E.Verulaşvili; rejissor A.E.Çxartişvili çalışmışdı.
Yelena Dmitriyevna Axvlediani 1920-ci illərdə teatrda tamaşaların dekorasiyası üzərində işləmişdir.
David Matevosyan
David Gevondoviç Matevosyan — Ermənistan parlamentinin deputatı.
Həyatı
22 mart 1960-cı ildə Meğri rayonunda anadan olub.
David Matevosyan 1995–1999-cu illərdə Ermənistanda deputat olub. O, 2008-ci il prezident seçkilərində Levon Ter-Petrosyanın seçki kampaniyasına rəhbərlik edib.
David Matevosyan 23 oktyabr 2020-ci ildə Dağlıq Qarabağda əks-hücum əməliyyatları zamanı ölüb.
Vaaqn Asatryan
Vaaqn Feliksoviç Asatryan — hərbi hissə komandiri, polkovnik.
NGC 4207
NGC 4207, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. Scd tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Vaaqn Asatryan
Həyatı
13 oktyabr 2020-ci ildə Dağlıq Qarabağda gedən döyüşlər zamanı öldürülüb.
Vaaqn Asatryana ölümündən sonra Ermənistanın Milli Qəhrəmanı adı verilib.
Toni Bleyr
Entoni Çarlz Linton Bleyr (, tam adı Entoni Çarlz Linton Bleyr, ; 6 may 1953-cü il, Edinburq, Böyük Britaniya — Böyük Britaniya Leyborist Partiyasının keçmiş lideri, Böyük Britaniyanın (1997-ci ildən 2007-ci ilədək 73-cü Baş Naziri. Britaniya leyboristləri tarixində ən çox partiya liderliyində qalmış şəxs. XX əsrdə ancaq Bler və Marqaret Tetçer üç seçki nəticəsində hakimiyyətdə qalıblar.
Nurəfsun xanım
Nurəfsun xanımı — 34. Osmanlı sultanı II Əbdülhəmidin ikinci xanımı.
Həyatı
Ailəsi əslən çərkəz olub, əsl adı Sərvinazdır. Atası Səlim bəy Şarmat, anası Rəbiyə xanımdır. Saraya necə alındığı və Şahzadə Əbdülhəmidlə necə tanış olduğu bilinmir. Cütlük 1868-ci ilin oktyabrında Dolmabağça sarayında evlənmiş, ancaq 26 iyul 1879-cu ildə ayrılmışdır. Övladı olmamışdır.
Nazikəda Qadınəfəndi
Nazikəda Qadınəfəndi (d. 1850 — ö. 11 aprel 1895) — 34. Osmanlı sultanı II Əbdülhəmidin ilk xanımı və qızı Ülviyə Sultanın anası.
Kazarma
thumb|300px|[[XVIII əsrın axırlarında III Corcun Edinburq qalası, Şotlandiya mülkündən kazarmalar]]
Kazarma və ya Qışla, hərbçilər, hərbi heyət, hərbi təşkilat və hərbi hissə üçün inşa edilmiş bir bina və ya bina qrupudur. Söz ayrı-ayrı bloklara və ya bütün komplekslərə tətbiq oluna bilər. Cəm forması ümumiyyətlə tək bir quruluşa aiddir və konstruksiyada tək ola bilər.
Tarixi
Qədim Roma İmperiyasının pretorianları kimi erkən kazarmalar, elit qüvvələri qorumaq üçün inşa edilmişdi. Vercovicium və Vindolanda kimi sərhəd qalalarında Roma ordusu kazarmasının bir neçə qalığı vardır. Bu və müasir Roma mənbələrindən əldə edilmiş məlumatlardan aydın olur ki, bir hərbi düşərgədəki həyatın təməlləri min illərdir sabit qalmışdır. Erkən Modern Dövrdə, alimlərin fikirlərinə görə dövlətlərin özlərini müdafiəsi üçün öz ordularına çəkdikləri xərclərini artırması milli dövlətin formalaşmasına töhfə vermiş Hərbi İnqilabın bir hissəsini təşkil etmişdir. XVIII əsrin əvvəllərində Avropada iki dominant dövlət olan Fransa krallığında “caserne” və İspaniya İmperiyasında “cuartel” adlı böyük və daimi kazarmalar inkişaf etdirilmişdir. Digər tərəfdən, İngilis dilindəki “kazarma” termini, İspan dilində kazarma əsgərlərinin hərbi kampaniyada yaratdığı müvəqqəti bir sığınacaq sözünə əsaslanır. Kazarmadakı daimi ordunun konstitusiyanı təhdid edəcəyindən qorxularaq, İngiltərədə Napoleon müharibələri ərəfəsində 1790-cı ilədək kazarma qurulmamışdır.
Erkən kazarmalar tez-tez bir saray bağı və ya hərbi mərasim ətrafında dördbucaqlı olaraq qruplaşdırılmış çoxmərtəbəli bloklar formasında idi. Buna yaxşı bir nümunə, İngiltərədə ilk dəfə inşa edilmiş və görkəmli memar Nicholas Hawksmoor tərəfindən 1717-ci ildə dizayn edilmiş Berwick kazarmasıdır. 18-ci əsrdə hərbi həyatın artan mürəkkəbliyi müxtəlif rütbələr (zabitlərin hər zaman daha geniş otaqları olurdu) və evli dairələr üçün ayrı-ayrı yaşayış yerlərinin yaranmasına səbəb oldu; Yemək otaqları və yemək salonları, hamamlar, yeməkxanalar, məktəblər, xəstəxanalar, zirehlər, idman salonları, ata minmə məktəbləri və tövlələr kimi xüsusi quruluşların təmin edilməsinə gətirib çıxardı. Xəstəxana dizaynının pavilyon planının konsepsiyası Krım müharibəsindən sonrakı kazarmaların planlaşdırılmasında təsirli oldu.
İlk genişmiqyaslı təlim düşərgələri XVIII əsrin əvvəllərində Fransa və Almaniyada təşkil edildi. İngilis Ordusu 1854-cü ildən Aldershot düşərgələrini qurdu. Birinci Dünya Müharibəsinin başlanması ilə piyadaların, artilleriyaçıların və süvari alaylarının ayrı kazarmaları oldu. İlk dəniz kazarmaları köhnə taxta yelkənli gəmilər idi; bununla birlikdə, bu antisanitariya yerləri Avropanın və ABŞ-nin ən böyük gəmiqayırma zavodlarında əsasən çarpayı əvəzinə nənnilərin olduğu böyük dəniz kazarmaları ilə əvəz olundu. Bunlar 1914-cü ildən sonra hərəkətə gətirilən nəhəng ordular üçün yetərli deyildi. Kulub düşərgələri taxta və ya büzməli dəmirdən hazırlanmış eyniadlı Nissen daxmasının dəyişikliklərindən istifadə edilərək inkişaf etdirilmişdir.
III Artakserks
III Artakserks Ox — 338–358-ci illərdə Əhəmənilər sülaləsindən İran şahı.
Həyatı
II Artakserksin oğlu. Qardaşlarını qətlə yetirərək hakimiyyətə gəlmiş, parçalanmaqda olan imperiyanın bərpasına çalışmışdır. Bu məqsədlə satraplara qoşun saxlamağı qadağan etmiş, bir sıra üsyanları (Kiçik Asiya, Finikiya və Kiprdə) amansızlıqla yatırmış, e.ə. 341 ildə Misiri yenidən imperiyaya birləşdirmişdir. Xacəsi tərəfindən öldürülmüşdür.
Simon Ramirez
Simon Alonso Ramirez Kuevas (3 noyabr 1998, Konsepsion, Çili) — Premyer Liqa təmsilçilərindən olan Benfika FK klubunda müdafiəçi kimi çıxış edən peşəkar Çili futbolçusudur.
Klub karyerası
Ramirez peşəkar karyerasına Uaçipato klubunda başlamışdır. O, peşəkar karyerasında debütünü 5 mart 2016-cı ildə Çili Premyer Liqasında San Markos de Arika klubuna qarşı oyunda etmişdir. Ramirez 2017-ci ildə Lissabon təmsilçisi olan Benfika FK klubu ilə müqavilə imzalamışdır. Transferin dəyəri isə 700 min avro olmuşdur.
Milli karyerası
2015-ci ildə Ramirez Çilinin gənclərdən ibarət milli komandası ilə Paraqvayda keçirilən Cənubi Amerika Gənclər Çempionatında iştirak etmişdir. Turnirdə Ramirez Ekvador, Boliviya və Argentina milli komandalarına qarşı oyunlarda meydana çıxmışdır.
Həmin il Ramirez Çilinin ev sahibliyi etdiyi gənclərin Dünya Çempionatında iştirak etmişdir. Ramirez ABŞ və Meksika milli komandalarına qarşı oyunlarda meydana çıxmışdır.
Cek Uolli
Cek Uolli (23 sentyabr 1998) — İrlandiyalı taekvondoçu. Cek Uolli İrlandiyanı 2017-ci ildə XXIII Taekvondo üzrə Dünya Çempionatında təmsil etdi.
Karyerası
Cek Uolli birinci dəfə Dünya Çempionatına 2017-ci ildə qatıldı. O, Cənubi Koreyada baş tutan XXIII Taekvondo üzrə Dünya Çempionatında kişilər 54 kq çəkidə, 1/32 final mərhələsində Nigerin nümayəndəsi Amadu Tucani üzərində texniki qələbə ilə qalib gəlsədə, növbəti mərhələdə İspaniyanın nümayəndəsi Adrian Visente ilə üz-üzə gəldi və rəqibinə 17:37 hesabı ilə uduzdu.
Hyustonun ən yüksək binalarının siyahısı
Hyustonun ən yüksək binalarının siyahısı — ABŞ-nin Texas ştatında yerləşən Hyuston şəhərinin hündürlüyünə görə sıralanmış və 150 metrdən hündür olan binalarını ehtiva edir.
Siyahıya hündürlüyü 305 metr olan 75 mərtəbəli JPMorgan Chase Tower binası başçılıq edir. Bu binanın tikintisi 1982-ci ildə bitib. JPMorgan Chase həm də dünyada ən yüksək beşkünc binadır. Hyustonda hündürlüyünə görə ikinci və üçüncü yeri uyğun olaraq Wells Fargo Plaza və Williams Tower  binaları tuturlar.
Hyustonda hündür bina tikintisi tarixi 1904-cü ildən başlayır. Belə ki, öz hündürlüyü ilə digər azmərtəbəli binalardan seçilən Franklin Lofts binasının tikintisi məhz bu ildə başa çatmışdır. Hündürlüyü naməlum olan bu binanın cəmi 8 mərtəbəsi var. Siyahıda ən son tikilən bina tikintisi 2011-ci ildə başa çatmış BG Group Place binasıdır.
Hyustonda hündür binaların daha çox tikintisi 1970-ci və 1980-ci illərə təsadüf edir. Şəhərdə tikilən 150 metrdən hündür olan və hal hazırda da mövcud olan binaların 24-ü bu müddətdə tikilmişdir. Hazırda Hyustonda hündürlüyü 150 metrdən yuxarı olan 29 bina vardır və bu cür yeni binaların tikintisi haqqında müzakirələrin aparılması məlum deyil. 800px|center|thumb|Şəhəriçindən Hyuston görünüşü 800px|center|thumb|Şəhərətrafdan Hyuston görünüşü
Tikilən binalar
Bu siyahıda Hyuston şəhərinin 150 metrdən hündür binaları var. Elementlər, məsələn, antrena, binanın memarlıq işinin davamı hesab olunmur. Sütunda sıra nömrəsinin qarşısında "=" işarəsi iki binanın eyni hündürlükdə olduğunu göstərir. "Tikintinin tarixi" sütununda müvafiq binanın tikintisinin bitdiyi il göstərilib.
Əşəs ibn Qeys
Aban ibn Səid (, أبان بن سعيد بن العاص) — 7-ci əsrin İslam hərbi və siyasi lideri, Hadramautdakı əl-Kinda qəbiləsinin başçısı. Əl-Əşəs ("saçları dağınıq"), daha az olaraq əl-Əşədidi ("üzündə çapıq var") və cənubi ərəbcə "xain", "aldadan" mənasını verən Urf əl-Nar kimi tanınır.
İsrafil Şükürov
İsrafil Xudaverdi oğlu Şükürov (d. 18 iyun 1924) — azərbaycan sovet müəllimi. Naxçıvan MSSR əməkdar müəllimi (1980). SSRİ xalq müəllimi (1984).
Əşəs ibn Qeys
Bioqrafiya
Tam adı Əbu Məhəmməd Mədikarib ibn Qeys ibn Mədikarib əl-Kindi əl-Əşəsdir. O, əl-Haris ibn Müaviyənin ailəsinə mənsub idi.
O, Murad qəbiləsinə qarşı yürüşdə iştirak edir, bu zaman atası öldürülür, əl-Aşaşın özü isə əsir düşür və fidyə olaraq 3000 dəvə verməli olur. 631-ci ildə o, Mədinəyə gələn və Məhəmməd peyğəmbərə beyət edən əl-kindi qəbiləsindən bir heyətin başında idi. Onun bacısı Kayla Məhəmməd peyğəmbərlə evlənməli idi, lakin o, Mədinəyə gəlməmişdən əvvəl ölür.
Xalıt şəlaləsi
Xalıt şəlaləsi — Şamaxı rayonunun Qaladərəsi kəndindən 3 km məsafədə meşəliklə əhatə olunmuş təxminən 30 m hündürlükdən qayadan axan şəlalə.
İsrafil Şükürov
Həyatı
İsrafil Şükürov 1924-cü ildə Ermənistan SSR-in Vayoc dzor mərzinin Qabaqlı kəndində anadan olmuşdur. 1947-ci ildən Sov.İKP üzvü olmuşdur. İkinci Dünya müharibəsinin iştirakçısıdır. 1948-ci ildə Naxçıvan Müəllimlər İnstitutunu, 1954-cü ildə isə, APİ-ni bitirmişdir. 1948-1957-ci illərdə Naxçıvan MSSR-in indiki Babək rayonunun Təzəkənd və Şıxmahmud kənd məktəblərində müəllim, Payız və Sust kənd məktəblərində direktor işləmişdir. 1957-ci ildən həmin rayonun Didivar kənd orta məktəbinin Azərbaycan dili və ədəbiyyat müəllimidir. I dərəcəli Vətən Müharibəsi, "Şərəf Nişanı" ordenləri və medallarla təltif edilmişdir. 1980-ci ildə Naxçıvan MSSR əməkdar müəllimi, 1984-cü ildə SSRİ xalq müəllimi fəxri adına layiq görülmüşdür.
Əşəs ibn Qeys
Bioqrafiya
Məhəmməd peyğəmbərin vəfatından (632) sonra əl-Əşəs öz qəbiləsi ilə üsyan qaldırdı və ən-Nüceyr qalasında müsəlman qoşunları tərəfindən mühasirəyə alındı. Rəvayətə görə, o, özü və başqa doqquz nəfər üçün toxunulmazlıq müqabilində qalanı təslim etdi. Nəticədə əl-Kindi qəbiləsinin 700-ə yaxın üzvü öldürüldü, əl-Əşəs bir neçə nəfərlə birlikdə əsir götürüldü. Bu hərəkətinə görə qəbilə qadınları onu xain (Urf ən-nar) adlandırırdılar. Əsir əl-Aşaş Mədinəyə xəlifə Əbu Bəkrin yanına gətirilir və o, onu nəinki əfv etdi, hətta bacısı Ümmü Fərva və ya Qureybə ilə də evləndirdi. Digər mənbələrə görə, nikah Məhəmməd peyğəmbərin yanına nümayəndə heyəti zamanı baş tutub.
Əl-Əşəs Suriyanın fəthində iştirak edir və Yərmuq döyüşündə bir gözü görmə qabiliyyətini itirir. O, qəbilələri ilə birlikdə Qadisiyyəyə Səd ibn Əbu Vəqqasla qovuşmağa göndərildi. Şimali İraqın fəthində iştirak edən ərəb dəstələrindən birinə komandanlıq etmişdir. O, əl-Kindi tayfasının başçısı kimi Kufədə məskunlaşır və ola bilsin ki, 647-ci ildə Azərbaycana qarşı yürüşdə iştirak edir.
Siffeyn döyüşündə həm döyüş zamanı, həm də danışıqlar zamanı mühüm rol oynayır. O, xəlifə Əli ibn Əbu Talibi arbitraj prinsipini qəbul etməyə məcbur edir və Əbu Musa əl-Əşarinin İraq hakimi seçilməsinə razı olur. Şiəlik ənənəsi onu və onun bütün nəslini qatı xain kimi təqdim edir. O, qızı Cada ilə evlənən Həsən ibn Əlinin (661) dövründə Kufədə vəfat edir. Onun Məhəmməd adlı bir oğlu da var idi.
Astrokimya
thumb|Orion dumanlığı (və ya buludu) çoxlu yeni ulduzların və potensial planet sistemlərinin əmələ gəldiyi böyük qaz və toz dumanlığıdır. Bu dumanlıqda 140-dan çox molekulyar növ aşkar edilmişdir. Astrokimya — ulduzlararası mühitin və protoplanet disklərinin kimyəvi tərkibini, həmçinin onlarda gedən kimyəvi prosesləri öyrənən astronomik tədqiqatlar istiqaməti. Astrokimya bir neçə bölməyə ayrılır.
1) Hissəciklərin konsentrasiyası 100 sm–3 tərtibində və temperaturu bir neçə yüz kelvin olan diffuz (ulduzlararası) buludların astrokimyası. Kosmik şüalar və ulduzların kəskin şüalanması belə buludlara asan nüfuz etdiyindən burada molekulların dağılması tez gedir və çoxatomlu molekulların əmələ gəlməsi olduqca çətindir.
2) Hissəciklərin konsentrasiyasi 104 sm–3-dən az olmayan və temperaturu bir neçə onlarla kelvindən yüksək olmayan sıx molekulyar buludların astrokimyası. Belə buludların dərin qatlarında ultrabənövşəyi şüalanma təsir etmədiyindən burada (əsasən, toz zərrəciklərinin səthində) üzvi molekullar daxil olmaqla ən mürəkkəb çoxatomlu molekullar yarana bilər.
3) Protoplanet disklərinin astrokimyası. Ulduzların və planet sistemlərinin sıx buludlardan yaranma prosesinin öyrənilməsi Günəş sisteminin və həyatın mənşəyinin öyrənilməsi ilə sıx əlaqəlidir: məsələn, mövcud təsəvvürlərə görə üzvi komponentlər erkən Yerə kometlərlə və ya protoplanet disklərinin tərkibinə daxil olan digər bərk cismlərlə gətirilmişdir.
4) Zərbə dalğalarının astrokimyası. Cavan ulduz obyektlərindən gələn molekulyar axınların ətraf maddələrlə qarşılıqlı təsir sahələrində ən mühüm proseslər toz zərrəciklərinin səthində molekulların itkisi, həmçinin yüksək temperaturda gedən reaksiyalardır.
5) Ulduzların xarici qatlarının astrokimyası. Ulduzların xarici qatlarında molekulların, daha sonra tozun əmələ gəlməsinin rolu böyükdür. Soyuq nəhəng ulduzlarda bu proses əksər halda ulduz küləklərinin parametrlərini, yeni və ifrat yeni ulduzlarda ağır elementlərin ulduzlararası mühitə atılması tempini müəyyən edir.
Kosmik şəraitdə gedən reaksiyaları iki qrupa ayırmaq olar: qaz fazada gedən və toz hissəciklərinin səthində gedən reaksiyalar (səth reaksiyaları). Ulduzlararası molekulların sintezinin qazfazalı sxeminə dörd əsas sinif reaksiya daxildir.
1) CO, N2, O2 və CN əmələ gəlməsinə səbəb olan neytral hissəciklər arasında reaksiyalar; kimyəvi aktiv radikallar (O, OH, C və s.) reaksiyaya girmirsə, onlar yavaş gedir.
2) İon-molekulyar reaksiyalar, əsasən, ulduzlararası mühitin kimyəvi tərkibini müəyyən edir: bu reaksiyaların sürəti ekzotermiki hallarda yüksəkdir.
4) Şüalanmanın təsiri ilə gedən assosiasiya reaksiyaları çoxatomlu molekulların sintezində mühüm rol oynayır. Səth kimyəvi reaksiyaları zamanı molekulyar hidrogen, doymuş karbohidrogenlər, həmçinin eyni atomlardan ibarət molekullar (C2, O2) və ən sadə üzvi molekullar əmələ gəlir.
Kosmosda kimyəvi proseslərə ulduzlararası kəskin şüalanma və kosmik şüalar, ionlaşdırıcı maddələr, həmçinin tozda molekulların desorbsiya və adsorbsiyası prosesləri mühüm təsir edir. Tozun səthində molekulyar "mantiya”nın əmələ gəlməsi qazın tərkibində verilən növ molekulun miqdarını bir neçə tərtib azalda, tozun buxarlanması isə onu yenidən artıra bilər.
Kosmosda molekulların öyrənilməsi erkən kainatın inkişaf mərhələlərini, qalaktika və ulduzların yaranma sını, cavan ulduzların ətrafındakı maddələrlə qarşılıqlı təsirini, intensiv ulduz küləkləri, atmalar və partlayışlarla səciyyələnən ulduzların son mərhələlərdə təkamülünü daha yaxşı anlamağa kömək edir.
Astrokimya ulduzlararası maddənin ulduzlara, planetlərə çevrilməsi və maddənin ulduzlararası mühitə qayıtması dövrünün təsvirinin mühüm hissəsini təşkil edir. Bir çox hallarda (məsələn, ulduz əmələgəlməsinin erkən mərhələlərinin öyrənilməsində) ulduzlararası molekulların spektral xətlərinin müşahidə edlməsi obyektin quruluşu, qazın kinematikası və onun mənşəyi haqqında müfəssəl məlumat almaq üçün yeganə üsuldur.
Nəzəri astrokimya hələ təşəkkül mərhələsindədir, lakin artıq müxtəlif sinif obyektlərin müşahidələri ilə əsas nəzəri nəticələr arasında uzlaşma təmin edilmişdir. Kosmosda izomerlərin. böyük miqdarda doymamış molekulların və kimyəvi aktiv radikalların, həmçinin hidrogeni deyteriumla əvəz edilmiş molekulların mövcudluğunun izahı verilmişdir.
Hədət
Hədət əl-Həmra' (mənası – Qırmızı Hədət) və ya Adata — Tavr dağları yaxınlıqlarında, indiki Türkiyə nin cənub-şərqində qədim şəhər. Şəhər Bizans-ərəb müharibələri ndə əhəmiyyətli rol oynamışdır.
Coğrafiya
Şəhər Tavr–Aladağlar dağ silsəsinin təqribən 1000 m yüksəkliyində, Adıyaman vilayəti nin Gölbaşı rayonundakı Ağsu çayı yaxınlıqlarında yerləşirdi. Şəhərin dəqiq yeri naməlumdur.
Taymuraz Bolloyev
Haqqında
Taymuraz Bolloyev 28 fevral 1953-cü ildə Şimali Osetiya MSSR-də Xaznidon kəndində anadan olmuşdur.
Moskva Yeyinti Sənayesi İnstitutunda pivə istehsalı və qıcqırma prosesləri ixtisasına yiyələnmişdir (1980).
Əmək fəaliyyətinə Stepan Razin adına Leninqrad Pivə İstehsalı Zavodunda başlamış, növbə ustası, mexanik, sex rəisi, baş pivə ustası vəzifələrində işləmişdir. 1984-1987-ci illər ərzində Leninqrad vilayəti Vsevolysk Sənaye Kombinatında direktor, 1987-1991-ci illərdə isə baş texnoloq olmuşdur. İsveç kreditinin köməyi ilə şəhər hakimiyyəti tərəfindən yaradılmış “Baltika” Pivə İstehsalı Kombinatında 1991-ci ildən direktor, 1992-2001-ci illərdə baş direktor olub. 2001-ci ildən “Baltika” Pivə İstehsalı Kombinatının prezidentidir. Kombinatda sürətli iqtisadi inkişaf V.Putinin himayəsi sayəsində mümkün olmuşdur. Onları bir-birinə bağlayan həm də güləşə maraq olub. Sankt-Peterburqda populyarlığına görə prezident V.Putindən sonra T.K.Balloyev 2-ci adam olmuşdur. “Baltika” öz sahəsi üzrə lider olmuş, bazarın 26,4%-ni tutmuşdur. 1 yanvar 2005-ci il tarixində vəzifəsini könüllü surətdə tərk etmiş və bu hərəkəti ilə pivə sənayesinin çox nümayəndələrini təəccübləndirmişdir. “Vətən qarşısında xidmətlərə görə” IV dərəcəli ordenlə, “Vətən qarşısında xidmətlərə görə” II dərəcəli ordeninin medalı ilə, “Şərəf” ordeni ilə, müqəddəs Sergey Radoneyk həzrətləri kilsə ordeni ilə, “Şərəf legionu” ordeni (Fransa) ilə təltif olunmuşdur. 2002-ci ildən Rusiyanın Şimal-qərb regionunda Braziliya Federativ Respublikasının fəxri konsulu olmuşdur.
Pançen-lama
thumb|225px|Pançen-lama Lobsanq Eşe, [[V Dalay-lamanın şagirdi və şəriki]] Pançen-lama (, Vayli: pan chen bla ma, ) — Tibet Buddizminin Qeluq məktəbindəki Dalay-lamadan sonra ikinci ən böyük lama. Pançen-lama, XVII-ci əsrin əvvəllərindən bəri mövcud olan yenidən doğuşlar (tulku) xəttidir. Bu xəttin nümayəndələri Amitabha Buddanın emanatları hesab olunur. "Pançen-lama" sanskrit dilindən paṇḍit (pandit, alim) və tibet dilindən chen (böyük) "böyük alim" deməkdir.
Şığıyıcı bombardmançı
thumb|[[North American A-36 Apache şığıyıcı bombardmançısı]]
Şığıyıcı bombardmançı və ya pike bombardmançı — vuruş dərəcəsini artırmaq və zenit atəşindən daha yaxşı qorumaq üçün hədəfinin üzərinə şığıyaraq vuran bir bombardmançıdır.
İlk pike bombardman qeydləri, RAF pilotlarının Birinci Dünya müharibəsi əsnasında xüsusi bir həll versiyası hazırlamaları şəklində idi. 1917 və 1918-ci illərdə onlar Orford Ness Bombardman bölgəsində texnika üzərində çalışdılar, ancaq dövrün təyyarələri bomba atdıqdan sonra yüksəliş zamanı sovrulma sürətinə tab gətirə bilmirdilər. Bir neçə il sonra ABŞ Hərbi Donanması, Haiti və Nikaraqua da yeni bir sistem tətbiq etdi.
Təyyarələr dayanıqlıq və yükləmə qabiliyyəti baxımından inkişaf etdikcə tətbiq edilən üsul da daha rahat oldu. 1930-cu illərin əvvəllərində bu texnika, xüsusilə bombardmançıların vurması çətin olan kiçik hədəflərin bombardman edilməsinə qarşı taktiki doktrinanın bir hissəsi halına gəlmiş. ABŞ Silahlı Qüvvələri böyük bombardmançılarla kütləvi bombardmana diqqət yetirərkən, ABŞ Hərbi Dəniz Qüvvələri ilk xüsusi pike bombardmançı olan Curtiss F8C Hell-Diver iki qanadlı təyyarəsinin sifarişini vermişdir. (Tək qanadlı Douglas SBD və ya növbəti SB2C Helldiver ilə qarışdırılmamalıdır.)
1930-cu illərin əvvəllərində Ernst Udet ABŞ-yə səfər etdi və dörd ədəd F8C sifariş edib onları Almaniyaya göndərməyi bacardı. Orada bir az təkamül yolu keçdilər. Pike bombardmançıları, taktiki bir rol olaraq daha kiçik bir Luftwaffeyi təsirli bir şəkildə təmin edəcəkdi və almanları maraqlandıran əsas şeydə məhz bu idi. Çox keçmədən qağayı qanadlı Junkers Ju 87 Stuka (Sturzkampfflugzeug (Pike bombardmançısının qısa adı) ilə öz pike bombardmançı dizaynlarına sahib oldular.
O gün üçün Stuka dünyanın ən sərfəli pike bombardmançısı idi. Stukadan istifadə Blitzkriq konsepsiyasının əsas problemi olan hava artilleriyası probleminin (qazılmış xəndəklərdə müdafiə mövqelərinə hücum etmək üçün) həlli idi. Normalda çox ləng və asta sürətlə hərəkət edən artilleriya qoşunlarından istifadə olunacaqdı ki, bu da öz növbəsində sürətlə hərəkət edən zirehli qoşunları yavaşlamağa və gözləməyə məcbur edəcəkdi.
Bu, Polşanın və Benilüks ölkələrinin işğalındakı müvəffəqiyyət ilə sübut edildi. Kiçik bir nümunə ilə; Oire çayının qərb tərəfində sürətlə irəliləyən Alman zirehli qoşunlarına qarşı qurulan güclü BEF (İngilis Səfərbərlik Qüvvələri) mövqeləri Stuka hücumları ilə çox qısa bir müddətdə məhv edildi və hərbi mühəndislər artilleriya qoşunlarının bölgəyə çatmasından çox əvvəl bir körpü qurmağı bacardılar.
Yeni və daha qabiliyyətli təyyarələrlə əvəzetmə səylərinin uğursuzluğu ilə, Stukalar zaman keçdikcə köhnəldilər. İngiltərə döyüşünün başlaması ilə yararsız hala düşdülər və ümidsizcəsinə RAF pilotlarının əllərinə buraxıldı.
Yaponiyada ABŞ donanması eyni səbəblərə görə (gəmilərə zərbələr vurmaq üçün) pike bombardmançıları üzərində çox çalışdı. Müharibəni ən yaxşı dizaynlardan biri olan Aichi D3A ilə başladılar, amma bu təyyarə də qısa müddətdə köhnəldi. Sonra daha yaxşı bir dizayn olan Yokosuka D4Y Suisei modelini təqdim etdilər, lakin bu yapon sənayesinin heç vaxt istehsal edə bilməyəcəyi bir dövrə təsadüf etmişdir. Digər tərəfdən, Amerika cəbhəsində, Douglas, performans baxımından D3A-ya bənzəyən SBD Dauntless təyyarəsini istehsal etmişdir, lakin daha sonra onları daha sürətli və daha kompleks olan Curtiss SB2C Helldiver ilə əvəz etdi. Hər ikisi də çox miqdarda istehsal edilmişdir.
Qəribədir ki, Pike bombardmançıları üçün qərar verməyən yeganə həlledici əsas qüvvə ingilislərdir. Kral Dəniz Qüvvələri bir neçə dəfə öz səbəblərini ortaya qoymağı planlaşdırsa da, heç vaxt aydın və dəqiq bir səbəb göstərə bilmədi, hətta bu mövzuda RAF ilə siyasi lağlağıya belə getdi. Yalnız hibrid pike bombardman və qırıcı təyyarəsi olan Blackburn Skua istehsal edildi, ancaq çox qısa müddətə və çox az miqdarda istifadə edildi.
Müharibədən sonra Pike bombardmançıları zenit artilleriyasının sürətli inkişafı səbəbindən tez itdi, çünki sürətli döyüş təyyarələri yavaş dalış sürətinə malik pike bombardmançılarına görə böyük üstünlüklərə sahib idi. Eyni zamanda, müxtəlif bombardman vizorlarına nəzarət keyfiyyətinin artması daha kiçik və hərəkət edən hədəfləri vurmağa imkan verdi və bunlar bütün təyyarələrə (xüsusilə qırıcı təyyarələrə) bərkidildi (yerüstü hədəflərə qarşı istifadə edilən hücum təyyarələri buna sübutdur). Bununla birlikdə, təyyarələr hələ də hədəflərinin üstündə “dalışa” çıxır və eyni təyyarə bir çox fərqli tapşırıqları üzərinə götürə bilirdi və beləliklə pike bombardmançısına artıq çox da ehtiyac qalmırdı.
Bu gün “ağıllı bombalar” ABŞ və bir çox Avropa ölkəsindəki bütün bombardman texnikalarını əvəz etmişdir. Bomba hədəfdən uzaq məsafələrdə və yüksəkliklərdə atılır və bununla da təyyarənin vurulma riski minimuma endirilir. Bomba daha sonra hədəfə doğru özünü idarə edir. Belə sistemlər öz daxillərində lazer işarə sistemləri, gövdədə GPS sistemləri, radar, infraqırmızı, televizor bələdçiliyi və ətalət külək səviyyəsinin nizamlayıcıları kimi bir çox fərqli sistemləri birləşdirir. Bombardman vizorları “atıcı bombardmanlarda” təyyarə öz bombasını buraxdıqdan sonra sürətlə daha hündürə dırmaşdığı zaman əksinə pike sortisindən istifadə edir. Səthi olaraq, idarə olunmayan polad və ya salxım bombalardan istifadə edərkən 45 dərəcə və daha az dərəcələrdə pike bombardmanından istifadə olunur.
İlya Kokşintsau
Karyerası
İlya Kokşintsau birinci dəfə Dünya Çempionatına 2017-ci ildə qatıldı. O, Cənubi Koreyada baş tutan XXIII Taekvondo üzrə Dünya Çempionatında kişilər 54 kq çəkidə, 1/32 final mərhələsində Cənubi Sudanın nümayəndəsi Çirilo Aleu Kuot üzərində texniki qələbə ilə qalib gəlsədə, növbəti mərhələdə Braziliyanın nümayəndəsi Adriano Alveş ilə üz-üzə gəldi və rəqibinə 5:9 hesabı ilə uduzdu.
NGC 6165
NGC 6165, Yeni Baş Kataloqda qeydə alınmış qalaktik dumanllıqdır. Göy üzündə Günyə bürcü istiqamətində yerləşir. EN tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Əbriq (Əhər)
Əhalisi
2006-cı il məlumatına görə kənddə 334 nəfər yaşayır (74 ailə).
Təkər
thumb|right|Silindrik çarxlı ötürmə. Solda və sağda dişli çarxlar. thumb|230px|right|Avtomobil çarxı. Təkər (və ya çarx) — çevrəvi formaya malik olub mərkəzində deşik olan oxda bərkidilimiş lövhədir. Təkəri yalnız hər hansı bir oxa keçirdikdən sonra ondan hərəkətli bir hissə alınır. Təkərlərin uzunmüddətliyi onların yağlanması, oxda oturtma dəqiqliyi və sürtünməsindən asılıdır. Maşınlarda təkərlər əsasən nəqliyyat üçün tətbiq olunurlar. Müxtəlif mexanizmlərdə, qurğularda hərəkəti ötürən və nizama salan çarxşəkilli hissə. Dəzgahın çarxı. Dişli çarx. – Çarxlar hərlənir, xam pambığın çiyidini bir tərəfə çıxarır, mahlıcını bir tərəfə qalaqlayırdı. Ə. Vəliyev. 3. Kəsər alətləri itiləmək üçün dairəvi bülöv daşı olan alət. Bıçağı çarxda itiləmək.
Təkər
Yol şinləri yay şəhər yolları üçün idealdır, lakin sürüşkən sürmək üçün ümumiyyətlə uyğunlaşmır, daha da buz. Termometr sütunu +7-dən aşağı düşdükdə, bir avtomobil üçün belə rezin öz xüsusiyyətlərini itirir, bu da rəftara ciddi təsir göstərir.
Kamran Hüseynov (baş leytenant)
Kamran Namiz oğlu Hüseynov (12 iyul 1995; Neftçala, Azərbaycan — 4 mart 2023; Qarabağ, Azərbaycan) — Azərbaycan Xüsusi Təyinatlı Qüvvələrinin baş leytenantı, Vətən müharibəsi iştirakçısı. 4 mart 2023-cü ildə Qarabağda ermənilərin basdırdığı minanın partlaması nəticəsində şəhid olmuşdur.
Həyatı
Kamran Hüseynov 12 iyul 1995-ci ildə Neftçala şəhərində Namiz Hüseynovun ailəsində anadan olmuşdur. 2001–2012-ci illərdə orta təhsil almışdır. 2012–2016-cı illərdə Heydər Əliyev adına Hərbi İnstitutda ali hərbi təhsil almışdır. Subay idi.
Hərbi xidməti
Kamran Hüseynov 2016-cı ildə ali hərbi təhsilini başa vurduqdan sonra Səfərbərlik və Hərbi Xidmətə Çağırış üzrə Dövlət Xidmətinin Neftçala rayon şöbəsi tərəfindən hərbi xidmətə çağırılmış, çağırışa əsasən Azərbaycan Silahlı Qüvvələrinin sıralarında, "N" saylı hərbi hissələrdən birində "leytenant" rütbəsində hərbi vəzifəsinə başlamışdır. Xüsusi Təyinatlı Qüvvələrin zabiti olaraq xidmət edən Kamran Hüseynov dəfələrlə təlimlərdə iştirak etmiş, hərbi xidməti zamanı fərqləndiyinə görə rəhbərlik tərəfindən dəfələrlə fəxri fərman və təşəkkürnamələrlə təltif edilmiş, "baş leytenant" rütbəsi almışdır.
Azərbaycan Ordusunun baş leytenantı olan Kamran Hüseynov 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində zabit olaraq iştirak etmişdir. Murovdağın, Cəbrayılın və Şuşanın azadlığı uğrunda gedən döyüşlərdə vuruşmuş, fərqlənmişdir.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Kamran Hüseynov "Kəlbəcərin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamran Hüseynov "İgidliyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamran Hüseynov "Cəbrayılın azad olunmasına görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamran Hüseynov "Şuşanın azad olunmasına görə" medalı ilə təltif edildi.
Vətən müharibəsində iştirakına görə Kamran Hüseynov baş nazir Əli Əsədov tərəfindən "Vətən müharibəsi iştirakçısı" medalı ilə təltif edildi.
Vətən müharibəsi bitdikdən sonra bir neçə medallara layiq görülən Kamran Hüseynov Qarabağda yerləşən "N" saylı hərbi hissələrdən birində xüsusi təyinatlı kimi hərbi xidmətini davam etdirirdi.
Kamran Hüseynov 4 mart 2023-cü ildə Qarabağda xidməti vəzifəsini yerinə yetirərkən ermənilərin basdırdığı minanın partlaması nəticəsində şəhid olmuşdur. Kamran Hüseynovun nəşi evinə gətirilərək 6 mart 2023-cü ildə Neftçala Şəhidlər Xiyabanında dəfn edilmişdir.